Frank and Fearless | Stage and Screen
Home / Archived / Big Screen Archives / Frank and Fearless
Nog niet die Laaste van Schuster!
Frank & Fearless beloof om kykers te laat skaterlag, maar ook diep te raak met die ernstige onderliggende boodskap en persoonlike oorwinnings, wat sal aanklank vind by oud en jonk. Die film word plaaslik versprei deur Filmfinity (Pty) Ltd en sal op 23 November 2018 landswyd uitgereik word.
Dapple Films David Dennis Film Chrome FlimFinity Frank and Fearless Geoff Newton Gray Hofmeyr Kenneth Nkosi Khanyi MbauJennifer Steyn Leon Schulster M-Net SANParks Schus Productions Stage and Screen Stage and Screen Big Screen Stage and Screen Cape Town Stage and Screen Competitions Stage and Screen Johannesburg Stage and Screen movies Stage and Screen South Africa Starburst Promotions Thabede Menzi Films Themba Ntuli	2018-09-01 Kragdiefstal kos metro miljoene | News24
Kragdiefstal kos metro miljoene
Die Nelson Mandelabaai-metro verloor R21 miljoen per maand weens kragdiefstal en omdat hy nie sy eie onderneming nakom om elektrisiteitsmeters te verskaf nie. Die kabels op die foto is van onwettige kragverbindings in die Walmer-township wat in 2014 geknip is. Foto: DEON FERREIRA
Die Nelson Mandelabaai-metro sou meer as R200 miljoen ryker gewees het indien hy by sy eie ooreenkoms gehou het om 5 000 elektrisiteitsmeters per maand te installeer.
Dié inligting is vervat in ’n verslag van Amat, ’n maatskappy wat die metro help om elektrisiteitsverliese te verminder.
In die verslag wat by die metro se komitee vir infrastruktuur, energie en ingenieurswese ter tafel gelê is, sê Amat die munisipaliteit verloor elke maand sowat R21 miljoen aan kragdiefstal.
Volgens Amat is dit 18 miljoen kWh elektrisiteit per maand die afgelope jaar waarvoor die metro nie rekenskap kan gee nie.
Ingevolge die kontrak met Amat wat in Desember onderteken is, het die metro onderneem om 5 000 meters per maand te verskaf. Van die 25 000 meters wat sedert Desember verskaf moes word, het net 350 die lig gesien.
Die aankondiging deur Amat kom te midde van ’n verwagte styging van 7,64% in die metro se prys van elektrisiteit op 1 Julie.
Dié verhoging en ook ander hoër tariewe vir basiese dienste is op die sakelys by ’n volle raadsvergadering.
Die voorgestelde verhogings waaroor die raad moet stem, sluit in: eiendomsbelasting (9,5%), water (9%), sanitasie (9%) en vullisverwydering (9%).